Korraga tundsin, kui räpane, omakasupüüdlik ja vastik poliitika üldse on. Pidasin puuriitasid ja laenatud kartulikuhjasid pealinna keskväljakul üksnes labaseks tsirkuseks ja mind see ei puudutanud vähemalgi määral. Seda enam tundus uskumatuna, et koduvallas võetakse valimiste eel relvana kasutusele vastas(t)e mustamine. Teleülekandest jäi mulje, nagu oleks kõik siiani halvasti ja valesti, isegi kriminaalne. Oleksin oodanud  valimisliidu esindajalt positiivset programmi või ideid, aga kuulsin vaid vihast või isiklikust vaenust ajendatud süüdistusi. Kas samamoodi mõtlevad ka meie valla valijad? Vaevalt.